Godkendelse af indsatsplan for 2. generations vandplaner 
Sagsfremstilling 
7.      Godkendelse af indsatsplan for 2. generations vandplaner  
                                                                                                                        Åbent 
Sagsnr.: 326-2014-89438       J.nr.: 06.11.00            Øvli Kristiansen.: 326-2014-296190 
  
[adresse] 
Kommunerne i hovedvandopland Kalundborg har udarbejdet et forslag til indsatsprogram for Vandplan 2 (Bilag 1). 
Kommunalbestyrelserne i de enkelte kommuner skal godkende forslaget, inden det fremsendes til Miljøministeriet.  
  
Miljøministeriet har i 2014 indledt processen med at udarbejde forslag til Vandplan 2 (for perioden 2015-2021). Som
led i processen skal kommunerne indsende et forslag til indsatsprogram for de vandløb, som ikke opfylder deres 
miljømål. Naturstyrelsen udmeldte den 7. april 2014 hvilke vandløb, der kan indgå i indsatsprogrammerne, og 
kommunerne skal indsende deres forslag senest den 7. oktober 2014.  
  
Hovedvandopland 2.1 Kalundborg omfatter, foruden Kalundborg (sekretariatskommune) dele af Slagelse, Holbæk, 
[adresse], Ringsted og [adresse]. Der er oprettet et rådgivende Vandråd bestående af repræsentanter fra 
landsdækkende foreninger og organisationer. Vandrådet har afholdt tre møder; 9. april, 26. maj og 24. juni 2014.
(Referater herfra i bilag 3-5) 
Der bliver afholdt et sidste møde i Vandrådet den 1. oktober 2014 efter at de respektive Kommunalbestyrelser har 
behandlet forslaget til indsatsprogram. 
  
Kommunerne i hovedvandopland Kalundborg har med input fra Vandrådet udarbejdet et fælles forslag til 
indsatsprogram for perioden 2016-2021. Forslaget er så vidt muligt tilpasset ønsker fra Vandrådet. Vandrådet 
bakker op om forslaget. Enkelte organisationer og foreninger har udmeldt, at de vil benytte deres mulighed for at 
komme med mindretalsudtalelser. 
  
Samlet set har kommunerne udpeget 58,5 km vandløb, hvor der sker en reel indsats på ca. 34 km vandløb svarende 
til Miljøministerens ramme for hovedvandopland Kalundborg. Mange vandløb har ikke behov for indsats på hele 
strækningen for at kunne opnå miljømålet. Der er desuden forslået indsatser på fire spærringer, som dækker 
minimumsrammen.  
  
Kommunerne har generelt set prioriteret de mest simple virkemidler, såsom udskiftning/ udlægning af 
bundmateriale, plantning af skyggegivende træer og etablering af sandfang. Det er omkostningseffektive 
virkemidler, som erfaringsmæssigt forbedrer tilstanden betydeligt i mange vandløb. Nogle steder er det dog 
nødvendigt med mere omfattende virkemidler for at opnå miljømålet, f.eks. etablering af dobbeltprofil. Samlet set er 
der foreslået indsatser for 14.441.236 kr. næsten svarende til budgettet på 14.715.900 kr.  
  
Arbejdet i vandrådet er foregået med en kommunal repræsentant som ordstyrer, og er forløbet i god og konstruktiv 
ånd, hvor meget lokal viden og faglig indsigt har bidraget til udarbejdelse af et solidt forslag. 
  
Mindre dele af Kalundborg Kommune ligger i de to hovedvandoplande 2.2  Roskilde og [adresse] samt 2.5 
Smålandsfarvandet. I [adresse] del af  [adresse] og [adresse] er der ingen indsatser planlagt, og i 
[adresse] er der planlagt en enkelt indsats i grænsevandløbet [adresse] (bilag 6). De samlede planer for de 
to hovedvandoplande ses i bilag 7 og 8. 
  
BEHANDLING 
Direktion, Teknik og Miljøudvalg, Økonomiudvalg, Kommunalbestyrelse. 
  
INDSTILLING 
Teknik og Miljøchefen indstiller: 
· at forslag til indsatsprogram for hovedvandopland 2.1 Kalundborg 2015-21 godkendes,  
· at forslag til indsatsprogram for hovedvandoplandene 2.2 Isefjord og [adresse] samt 2.5 Smålandsfarvandet 
godkendes. 
  
ØKONOMISKE KONSEKVENSER 
Kalundborg Kommune har bidraget med 10.000 kr. til arbejdet med sekretariatsrollen for hovedvandopland [adresse] 
og [adresse]. 
Kalundborg Kommune har afholdt udgifter til sekretariatsarbejdet indenfor egen økonomisk ramme. 
Udgifterne til realisering af de planlagte indsatser afholdes indenfor den økonomiske ramme i vandplan 2, og har 
derfor ingen økonomiske konsekvenser for Kalundborg Kommune. 
  
Direktionens møde den 19. august 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 1. september 2014: 
Udvalget vedtog at anbefale Direktionens indstilling. 
Økonomiudvalgets møde den 10. september 2014: 
Økonomiudvalget vedtog at anbefale Teknik- og Miljøudvalgets indstilling. 
Kommunalbestyrelsens møde den 17. september 2014: 
Kommunalbestyrelsen vedtog at godkende Økonomiudvalgets indstilling. 
  
  
Administrativ tilføjelse den 6. oktober 2014: 
Kommunalbestyrelsen godkendte på sit møde den 17. september 2014 indsatsplan for 2. generations vandplaner. 
Ved en fejl var to mindretalsudtalelser ikke kommet med som bilag, de er nu vedlagt som bilag 11 og bilag 12. 
Mindretalsudtalelserne indeholder principielle tilkendegivelser.  
Alle organisationer har bakket op omkring de foreslåede indsatser i indsatsplan for 2. generations vandplaner. 
Mindretalsudtalelserne vurderes derfor ikke at have betydning for de konkrete indsatser i indsatsplan for 2. 
generations vandplaner.  
  
INDSTILLING 
Teknik- og udviklingsdirektøren indstiller, at mindretalsudtalelserne tages til efterretning. 
  
Bilag 
  
Bilag 1 - Forslag til indsatsplan Hovedvandopland Kalundborg 
326-2014-216186 
Bilag 2 - Fælles udtalelse fra vandrådet 
326-2014-216193 
Bilag 3 - Referat første møde i Vandrådet 
326-2014-216184 
Bilag 4 - Referat andet møde i Vandrådet 
326-2014-216182 
Bilag 5 - Referat tredje møde i Vandrådet 
326-2014-216180 
Bilag 6 Indsatser i [adresse] 
326-2014-226405 
Bilag 7 indsatsprogram 2015-2021 for oplandet til [adresse] og 
[adresse] 
326-2014-228535 
Bilag 8 - udtalelse vedrørende spildevand.pdf 
326-2014-233784 
Bilag 9 Mindretalsudtalelse fra de Grønne Organisationer 
326-2014-231512 
Bilag 10 - forslag til indsatsplan for [adresse] 
326-2014-233387 
Bilag 11 - Mindretalsudtalelse fra Danske Vandløb til 
indsatsprogrammet for Vandopland Kalundborg.docx 
326-2014-292817 
Bilag 12 - Mindretalsudtalelse fra Gefions til det foreløbige udkast 
til indsatsprogram 
326-2014-182065 
  
  
  
  
Kommunalbestyrelsens møde den 8. oktober 2014: 
Kommunalbestyrelsen tog sagen til efterretning. 
